**Ядегәр авыл җирлегенен 2016 елның 1 нче яртыеллыгында эшлэгэн эшлэре хэм алда торган бурычлары белэн кыскача таныштырып китэргэ рөхсэт итегез.**

 **Безнең җирлеккә 4 авыл: Тарлау, Ядегәр, Югары Шәмәрдән, Түбән Шәмәрдән авыллары керә. Җирлектә даими яшәүчеләр саны 1021, ә прописка бунча 1105 кеше исәпләнә. Шуларның 630 эшкә яраклы, 207 пенсионер, 85 мәктәптә укучы, 83 мәктәпкәчә яшьтә, 53 студент. Җирлегебездә бүгенге көндә 846 сайлаучы исәпләнә. 2016 елнын беренче ярты еллыгында 6 бала дөньга килде (2015 елда 19), 4 кеше вафат булды (2015 елда -15), 1 яшь гаилә төзелде (2015 елда – 5).**

 **Халыкның эш белән тәэмин ителүнә килгәндә, - 468 кеше - җирлек территориясендәге учрежденияләрдә хезмәт күрсәтә. Район үзәгендә эшләүчеләребез бар, 102 кеше - ООО “Восток” хуҗалыгында эшли. Хужалык тарафыннан һәрдаим ярдәм тоеп яшибез. Җиңү бәйрэмендә, олкәннәр көнендэ пакетлар өләшенә, бәйрәм табыннары эзерләнә.**

**Барлыгы җирлектә 5 КФХ, 2 - ООО хэм 12 шәхси эшмәкәр эшләп килэ. Җирлектәге ИП лар 34 кә якын кешене эш белән тәмин итәләр. Гомумән җирлектәге халык тулысынча эш белән тәэмин ителгән.**

 **Бугенгесе көндэ шәхси хуҗалыкларда якынча 565 мөгезле эре терлек асрала, шуларның 225 сыер.Сарык-кәҗәләр 325 данә, кош-корт 5458, умарта 132 баш исәпләнә. Кош - корт асраучы хуҗалыкларга ярдәм йөзеннэн 50 баштан 100 башка кадэр каз, урдэк, ат асраучы 7 хужалыктан субсидиягә документлар тапшырылды. Каралты-кура зурайту өчен 3 һәм аннан күп баш савым сыеры асраучы 2 хуҗалык 200 000 күләмендә субсидия өчен документ тапшырдылар.**

**2015 елда мондый субсидияне 2 хуҗалык алып, бүгенге көндә сыер асрау өчен мини ферма эшләделәр. Район житәкчелеге тарафыннан һәрчак ярдәм тоеп яшибез.**

 **2016 елнын беренче ярты еллыгында шәхси хуҗалыклардан 665 ц сөт җыелып дәүләткә тапшырылды. Тапшырылган сөткә барлыгы 1 130 000 сум акча түләнелде. Бүгенге көнгә 1 бер литр сөткә 17 сумнан исәп-хисап ясалды.**

 **Жирлектә яшәүче халыкка 9 кибет, 1 мәдәният йорты, 1 клуб, 1 китапханә, 1 фельшерлык – акушерлык пункты, 1 почта булекчэсе, 80 укучысы булган 1 урта һәм 5 укучысы булган башлангыч мәктәп, 2 балалар бакчасы хезмәт күрсәтә. Түбән Шәмәрдән балалар бакчасында 18, Ядегәр балалар бакчасында 30 бала тәрбияләнә.**

 **2 авылда да мәдәният йортлары эшләп тора. Барлык бэйрэм чаралары тиешле дәрәҗәдә уздырыла. Агымдагы елнын март аенда Ядегәр авыл мәдәният йортында 4 район арасында шашка-шахмат ярышы булып узды.**

 **Җирлек буенча 207 өлкән кеше яши. Бөек җиңүнең 71 еллыгын билгеләп уттек. Ядегәр урта мәктәбе белән берлектә үлемсез полк оештылып митинг югары дәрәҗәдә үтте. Чәй табыны артында ветераннарга концерт программасы оештырылды.**

 **Нәүруз, 4 июньдэ Сабантуй бәйрәмнәре киң масштабта үткәрелде. Сабантуй бәйрәме 4 авыл халкының берләштергән – иң олы бәйрәмнәребезнең берсе. ООО “Восток” хуҗалыгы белән берлектә бу бәйрәмне тиешле дәрәҗәдә уздырдык.**

 **Бүгенге көндә жирлекнең 4 авылында да мәчетләребез эшлэп тора. Һәр авылның мәчетендә дини гыйлем алу оештырылган.**

 **Дини бәйрәмнәрдә, жомга намазлары вакытында мәчетләрдә авылдашлар күп жыела. Май бәйрәмнәрендә 4 авыл зиратында да чистарту, төзекләндерү өмәләре үткәрелде. Зиратлар авыл халкы ярдәме белән төзекләндерелеп тора.**

 **Ураза аенда мәчетлэребездэ Ифтар ашлары үтте. Коръән, вәгазьләр, догалар укылды. Казаннан кайткан кунаклар, авыл халкы бу ашларда бик теләп катнашты.**

 **Язгы айларда жирлектэ чистарту, агачлар утырту өмәләре уздырылды. Җирлеккә кергән территориядәге посадкаларны, юл кырыйларын чистартттык. Чүп жыюны экосервиска күчеру буенча договорлар эшләп бетердек.**

 **Тормый торган йортлар буенча хужаларын табып, жимерекләрдән чистартып, теркәү палатасы аша үткәрү эшләре башланды.**

 **Быел халыктан 500 сумнан 389 000 мең сум акча жыю каралган иде. Бүгенге көндә үзара салымның 96 % җыйнап салынды (372 000). 1 476 000 авыл эчләрендәге юлларга таш җәюгә, 212 200 авыллардагы су башняларын ремонтлау, койма белэн эйләндереп алуга, 266 000 авыл җирлеге территориясен төзекләндерү, 206 425 – физкультура һәм спорт корылмалары төзүгә бүленде.**

 **Моннан тыш Ядегәр урта мәктәбе территориясендә федераль программа нигезендә спорт мәйданчыгы эшләнде. Шулай ук федераль программа нигезендә Ядегәр авылы урамнарын яктырту өчен ут баганалары куелды. Спонсорларыбыз ярдәмендә “Габделхак” мәчете каршына “Сэвия” чишмәсе эшләнеп, 12 сентябрь конне тантаналы рэвештэ ачылды. Югары Шәмәрдән авылында яшьләребез ярдәмендә чишмә һәм күпер төзекләндерелде, иганэчелэребез ярдэмендэ Тубэн Шэмэрдэн авылында бер чишмэгэ капиталь ремонт ясалды. Шулай ук Ядегэр авылында да иганэчелэребез тагын бер чишмэне янартуга керештелэр. Узара салым акчасына Тарлау, Тубэн Шэмэрдэн авылларында чишмэлэр эшлэнде. Ядегэр мэктэбе территориясендэ узара салым акчасына эшлэнэчэк хоккей мэйданчыгына нигез салынды, мэктэп алды паркына реконструкция ясау башланды. Монысы инде иганэчелэребез тырышлыгы.Аларга зур рэхмэтебезне житкерэбез!!! 25 октябрь конне жирлегебез урамнарына шулай ук узара салым акчасына юллар эшлэнэ башлады.**

 **Алга таба эшлисе эшләр, үтисе бурычлар бик куп. Бу эшлэрне әкренләп программаларга кертеп, тиешле дәрәҗәдә үтәп чыгарга язсын иде. Әлеге эшләрне тормышка ашыруда булышканнары өчен район җитәкчелегенә зур рәхмәтебезне белдерәбез. Дөньялар тыныч, еллар имин килсен. Игътибарыгыз өчен зур рәхмәт!**